പോലീസുകാരെ ഹണിട്രാപ്പില് വീഴ്ത്തുന്ന സുന്ദരിക്കെതിരെ എസ്ഐ മൊഴി നല്കി സൗഹൃദവും പണം നല്കിയതിനെപ്പറ്റിയും എസ്ഐ പോലീസിനോട് വിശദീകരിച്ചതിങ്ങനെ. തിരുവനന്തപുരം: ഹണിട്രാപ്പ് കേസില് പരാതിക്കാരനായ എസ്ഐ മൊഴി നല്കി. പാങ്ങോട് പോലീസിലാണ് എസ്ഐ യുവതിക്കെതിരെ മൊഴി നല്കിയത്. ഫോണിലൂടെ സൗഹൃദം സ്ഥാപിച്ച് ഭീഷണിപ്പെടുത്തി യുവതി പണം വാങ്ങിയെന്നാണ് എസ്ഐ മൊഴി നല്കിയിരിക്കുന്നത്. സുഹൃത്തിന്റെ സാന്നിധ്യത്തിലാണ് പണം നല്കിയത്. പണം നല്കിയതിന്റെ രേഖകള് എസ്ഐ പോലീസിന് കൈമാറിയിട്ടില്ല. എസ്ഐയെ യുവതി ഭീഷണിപ്പെടുത്തുന്ന ശബ്ദസന്ദേശങ്ങള് പുറത്ത് വന്നിരുന്നു. എസ്ഐ യാണ് ഇത് പുറത്ത് വിട്ടതെന്ന് യുവതിയുടെ ആരോപണം. എന്നാല് താന് പുറത്ത് വിട്ടിട്ടില്ലെന്നും ഫോണ് പരിശോധിക്കാമെന്നും എസ്ഐ പറഞ്ഞു. ഫോണ് ഫോറന്സിക് പരിശോധനക്ക് വിധേയമാക്കും. നെയ്യാറ്റിന്കര ഡിവൈഎസ്പിയാണ് കേസ് അന്വേഷിക്കുന്നത്. നിരവധി പോലീസ് ഉദ്യോഗസ്ഥരെ ഹണിട്രാപ്പില്പ്പെടുത്തി അഞ്ചല് സ്വദേശിനിയായ യുവതി പണം തട്ടിയെടുത്തിരുന്നുവെന്ന് ആരോപണം ഉയര്ന്നിരുന്നു. എന്നാല് പരാതിയുമായി രംഗത്ത് വന്നത് ഒരാള് മാത്രമായിരുന്നു. The post പോലീസുകാരെ ഹണിട്രാപ്പില് വീഴ്ത്തുന്ന സുന്ദരിക്കെതിരെ എസ്ഐ മൊഴി നല്കി സൗഹൃദവും പണം നല്കിയതിനെപ്പറ്റിയും എസ്ഐ പോലീസിനോട് വിശദീകരിച്ചതിങ്ങനെ appeared first on RashtraDeepika.